ΚΑΝΟΝΙΣΜΟΣ (ΕΟΚ) αριθ. 1038/79 ΤΟΥ ΣΥΜΒΟΥΛΙΟΥ της 24ης Μαΐου 1979 περί κοινοτικής ενισχύσεως σε πρόγραμμα έρευνας υδρογονανθράκων στη Γροιλανδία

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,

τις προτάσεις της Επιτροπής(1),

τη γνώμη της Συνελεύσεως(2),

τη γνώμη της Οικονομικής και Κοινωνικής Επιτροπής(3),

Εκτιμώντας:

ότι έχει υποβληθεί στο Συμβούλιο πρόταση κανονισμού ενισχύσεως κοινών προγραμμάτων έρευνας υδρογονανθράκων, και πρόταση εφαρμογής κανονισμού, όπως τροποποιήθηκαν στις 7 Αυγούστου 1978-

ότι, με την απόφαση της 12ης Δεκεμβρίου 1978, το Συμβούλιο συνέστησε μία ομάδα εργασίας για την πραγματοποίηση ορισμένων εργασιών σχετικά με την πιθανή χορήγηση της ενισχύσεως αυτής, σύμφωνα με τον όρο της παραγράφου 3 της αποφάσεως αυτής, ο οποίος, κατά το μέτρο που τυγχάνει εφαρμογής, πρέπει να θεωρείται αναπόσπαστο μέρος του κανονισμού αυτού-

ότι επείγει η διεξαγωγή ενός προγράμματος έρευνας υδρογονανθράκων στη Γροιλανδία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το πρόγραμμα έρευνας υδρογονανθράκων που περιγράφεται στο παράρτημα ενισχύεται με τη χορήγηση 3 ,450 ,000 Ευρωπαϊκών Λογιστικών Μονάδων κατ' ανώτατο όριο υπό μορφή επιδοτήσεων, επιστρεπτέων εφ' όσον τα αποτελέσματα της έρευνας τύχουν εμπορικής εκμεταλλεύσεως.

Άρθρο 2

Το ποσό των επιδοτήσεων ισούται με το 75 % του κόστους του προγράμματος, όπως αυτό διαμορφώνεται με τον έλεγχο και την έγκριση της Επιτροπής εντός των ορίων του ποσού που αναφέρεται στο άρθρο 1.

Άρθρο 3

Μετά την παραχώρηση από το ενδιαφερόμενο Κράτος μέλος των αδειών και δικαιωμάτων που είναι αναγκαία για τη διεξαγωγή του προγράμματος, η Επιτροπή, κατόπιν διαβουλεύσεως με το Κράτος αυτό, διαπραγματεύεται και συνάπτει σύμβαση με την Υπηρεσία Γεωλογικής Χαρτογραφήσεως της Γροιλανδίας (Geological Survey of Greenland) καθορίζοντας τους όρους καταβολής της ενισχύσεως.

Η Επιτροπή διαχειρίζεται τη σύμβαση.

Άρθρο 4

Οι υπεύθυνοι για τη διεξαγωγή του προγράμματος υποβάλλουν ετήσια αναφορά στην Επιτροπή σχετικά με την πρόοδο του έργου και τις αναληφθείσες δαπάνες.

Οι εκπρόσωποι της Επιτροπής έχουν πρόσβαση, ανά πάσα στιγμή, στα τεχνικά και οικονομικά έγγραφα τα σχετικά με την πρόοδο του προγράμματος.

Άρθρο 5

Όλες οι πληροφορίες που συγκεντρώνονται από την Επιτροπή σύμφωνα με τον κανονισμό αυτό είναι εμπιστευτικές, χωρίς όμως το γεγονός αυτό να θίγει την πώληση των εμπορευσίμων αποτελεσμάτων.

Άρθρο 6

Η Επιτροπή υποβάλλει ετήσια αναφορά στη Συνέλευση και στο Συμβούλιο σχετικά με την πρόοδο του προγράμματος και των επιτευχθέντων αποτελεσμάτων. Με την επιφύλαξη του άρθρου 5, η αναφορά της Επιτροπής παρέχει τις πληροφορίες που είναι αναγκαίες για την εκτίμηση των εμπορικών προοπτικών του προγράμματος.

Άρθρο 7

Ο παρών κανονισμός αρχίζει να ισχύει την πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 24 Μαΐου 1979.

Για το Συμβούλιο

Ο Πρόεδρος

J. FRANCOIS-PONCET

(1) ΕΕ αριθ. A 18 της 25.1.1975, σ. 3 και ΕΕ αριθ. A 200 της 22.8.1978, σ. 5.

(2) ΕΕ αριθ. A 131 της 5.6.1978, σ. 17.

(3) ΕΕ αριθ. A 108 της 15.5.1975, σ. 55.

ΠΑΡΑΡΤΗΜΑ

ΠΡΟΓΡΑΜΜΑ NAD Τοποθεσία

Νοτιοανατολικό και ανατολικό τμήμα της υφαλοκρηπίδας της Γροιλανδίας μεταξύ 59o ΒΓΠ και 78o ΒΓΠ.

Περιγραφή του προγράμματος

- Κατάρτιση λεπτομερούς μελέτης των υφισταμένων αερομαγνητικών δυναμικών γραμμών της υφαλοκρηπίδας στα νοτιοανατολικά και ανατολικά της Γροιλανδίας και των αναγκαίων μελετών επί των δυνατοτήτων έρευνας (ιδιαίτερα της καταστάσεως των πάγων σ' αυτή την περιοχή).

- Γεωφυσικές εργασίες, συμπεριλαμβανομένων σεισμικών μελετών.

- Λεπτομερείς γεωφυσικές εργασίες για να προσδιορισθούν πιθανά σημεία γεωτρήσεων.

Σημασία του προγράμματος

Οι πρώτες αναγνωριστικές αερομαγνητικές έρευνες γενικής φύσεως δείχνουν την πιθανή ύπαρξη μιας πολύ εκτεταμένης ιζηματογενούς λεκάνης με πάχος ιζήματος μέχρι 10 ,000 μέτρα. Αν τα γεωλογικά πληροφοριακά στοιχεία που ελήφθησαν στην ξηρά παρεκταθούν,

δημιουργείται η υπόνοια ότι τα θαλάσσια αυτά ιζήματα είναι δυνατό να περικλείουν εξαιρετικούς πετρελαιοφόρους σχηματισμούς. Πληροφορίες που ελήφθησαν από τις αερομαγνητικές μελέτες και από θαλάσσιες γεωφυσικές εργασίες, που έγιναν ήδη από επιστημονικά ινστιτούτα, θα χρησιμοποιηθούν για να προσδιορίσουν τις ιζηματογενείς λεκάνες όσο το δυνατόν ακριβέστερα και για να παράσχουν με τον τρόπο αυτό την καλύτερη δυνατή βάση για το σχεδιασμό της διατάξεως των θαλασσίων γεωφυσικών γραμμών στα πλαίσια του προγράμματος. Λόγω της καταστάσεως των πάγων η θαλάσσια εργασία θα περιοριστεί σχεδόν εξ ολοκλήρου στην περιοχή νότια των 72o ΒΓΠ.

Προτεινόμενη ενίσχυση

""" ID="1">4 600 000 ΕΛΜ"> ID="2">75 %"> ID="3">3 450 000 ΕΛΜ">

Η Δανική κυβέρνηση χορηγεί ενίσχυση που ανέρχεται σε 25 % του κόστους αυτού.

Εκτέλεση

Οι εργασίες που περιγράφονται ανωτέρω θα διεξαχθούν υπό την αιγίδα της Υπηρεσίας Γεωλογικής Χαρτογραφήσεως της Γροιλανδίας (Geological Survey of Greenland), η οποία είναι υπεύθυνη για το σχεδιασμό και την εκτέλεση ολοκλήρου του προγράμματος. Τα πληροφοριακά στοιχεία που συλλέγονται από το πεδίο ερευνών θα κοινοποιούνται εμπιστευτικά στις εταιρείες μετά από πρόσκληση προς υποβολή προσφορών που δημοσιεύεται στην Επίσημη Εφημερίδα των Ευρωπαϊκών Κοινοτήτων.

Σύμβαση

Η σύμβαση ενισχύσεως δεν συνάπτεται μέχρι να παραχωρηθούν από τις δανικές αρχές οι άδειες και τα δικαιώματα που είναι αναγκαία για τη διεξαγωγή του προγράμματος.

Εξόφληση

Όλα τα πληροφοριακά στοιχεία θα διατίθενται με την καταβολή ενός ποσού που καλύπτει το κόστος αναπαραγωγής. Αν τα αποτελέσματα της προαναφερθείσας εργασίας δεν τύχουν εμπορικής εκμεταλλεύσεως εκ μέρους της Υπηρεσίας Γεωλογικής Χαρτογραφήσεως της Γροιλανδίας (Geological Survey of Greenland), οι επιδοτήσεις δεν θα εξοφλούνται.